22/12/2020 | Administración LocalMunicipal
Sada
Servizos Económicos
Aprobación definitiva da Ordenanza municipal reguladora da prestación patrimonial de carácter público non tributario pola prestación do servizo público de tratamento e depuración de augas residuais

Aprobación definitiva da Ordenanza municipal reguladora da prestación patrimonial de carácter público non tributario pola prestación do servizo público de tratamento e depuración de augas residuais O Pleno do Concello de Sada, en sesión celebrada o día 26 de decembro de 2019, adoptou acordo de aprobación inicial da Ordenanza municipal reguladora da prestación patrimonial de carácter público non tributario pola prestación do servizo público de tratamento e depuración de augas residuais. Non tendo sido presentadas reclamacións durante o periodo de información pública e audiencia aos interesados, de conformidade co previsto no artigo 49 da Lei 7/1985, do 2 de abril, reguladora das bases do réxime local, enténdese definitivamente adoptado ese acordo. En cumprimento do estipulado no artigo 70 da propia Lei 7/1985 insértase a continuación o texto íntegro da nova ordenanza. ORDENANZA REGULADORA DA PRESTACIÓN PATRIMONIAL DE CARÁCTER PÚBLICO NON TRIBUTARIO POLA PRESTACIÓN DO SERVIZO PÚBLICO DE TRATAMENTO E DEPURACIÓN DE AUGAS RESIDUAIS Artigo 1.º.–FUNDAMENTO E OBXECTO.1. En uso da facultade concedida polo artigo 31.3 da Constitución e polo artigo 105.2 da Lei 7/1985, do 2 de abril, Reguladora das Bases do Réxime Local, e de conformidade co disposto no artigo 20.6 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, o Concello de Sada establece una prestación patrimonial de carácter público non tributario como contraprestación pola prestación do servizo público de tratamento e depuración de augas residuais no termo municipal de Sada, que se rexerá pola presente Ordenanza. Este servizo se presta de xeito indirecto a través de contrato de concesión A prestación patrimonial de carácter público non tributario que se regula na presente ordenanza terá carácter coactivo e será esixida sempre que se presten algúns dos servizos públicos que se relacionan no apartado seguinte. As tarifas e demais dereitos económicos pola prestación dos servizos que se citan no apartado seguinte, teñen a condición de prestacións patrimoniais de carácter público non tributario, de acordo co artigo 20.6 do TRLHL, en redacción dada pola Lei 9/2017, do 8 de novembro, de Contratos do Sector Público.2. É obxecto desta prestación patrimonial, o tratamento e depuración de augas residuais. Así como a recepción, vertedura e tratamento de residuos procedentes de pozos negros, na estación depuradora de augas residuais. En xeral, todos aqueles servizos propios obxecto desta Ordenanza que sexan convocados polos interesados ou que especialmente redunden no seu beneficio, aínda cando estes non solicitaren a prestación, e que, sendo de competencia municipal, teñan carácter obrigatorio en virtude de precepto legal ou regulamentario. Artigo 2.º.–OBRIGADOS AO PAGO.1.–Están obrigados ao pago os titulares do contrato de subministro de auga potable, solicitantes ou destinatarios do servizo, entre os que se incluirán os que utilicen pozos ou captacións subterráneas propias.2.–Serán responsables subsidiarios do pago, os propietarios destes inmobles, os cales poderán repercutir, no seu caso, as cotas satisfeitas sobre os respectivos beneficiarios do servizo. Artigo 3.º.–CUANTIFICACIÓN DAS TARIFAS.3.1.–A cota tributaria a esixir pola prestación dos servizos de sumidoiros e depuración determinarase en función da cantidade de auga, medida en metros cúbicos, utilizada na finca. A tal efecto aplicarase a seguinte tarifa: a) Vivendas: Por sumidoiros: 0,311851 €/m 3. Por depuración: 5,091466 €/mes. b) Fincas e locais non destinados a vivendas. Por sumidoiros: 0,311851 €/m 3. Por depuración: 5,091466 €/mes.3.2.–En ningún caso poderá tomarse un consumo de auga que sexa inferior ao mínimo facturable por subministro. A cota resultante da consideración deste consumo terá o carácter de mínimo esixible. Artigo 4.º.–OBRIGACIÓN DE PAGO.1. A obriga do pago dos importes das tarifas nace na data de presentación da oportuna solicitude da licenza de acometida ou de vertido esporádico sen enganche á rede, se o suxeito pasivo a formulase expresamente e na data que teña lugar a efectiva acometida, en caso de non existir solicitude ou concesión de licenza; sen prexuízo da iniciación do expediente administrativo que poida instruírse para a súa autorización.2. Os servizos de evacuación de excretas, augas pluviais, negras e residuais, e da súa depuración, teñen carácter obrigatorio para todas as fincas do municipio que teñan fachadas a rúas, prazas ou vías públicas en que exista rede de sumidoiros, sempre que a distancia entre a rede e a finca no exceda de cen metros, e será obrigatoria a tarifa de depuración aínda cando os interesados non procedan a efectuar a acometida á rede. Artigo 5.º.–NORMAS DE XESTIÓN. Unha vez autorizada a acometida, o cobro da tarifa realizarase trimestralmente, conxuntamente coa taxa do servizo de abastecemento domiciliario de auga potable e prestación do servizo de rede de sumidoiros, entendéndose efectuada a notificación das cotas coa publicación polo Concello do correspondente padrón trimestral da auga. Sada, 25 de marzo de 2020. O alcalde Óscar Benito Portela Fernández